ด่วน! ทำเนียบขาว ยัน “ไบเดน” ติดโควิด อาการป่วยเล็กน้อย
ด่วน! ทำเนียบขาว ยืนยัน “โจ ไบเดน” ปธน.สหรัฐ ติดโควิด-19 แต่มีอาการเล็กน้อย กินยาแพ็กซ์โลวิดรักษา
ด่วน! ทำเนียบขาว ยืนยัน “โจ ไบเดน” ปธน.สหรัฐ ติดโควิด-19 แต่มีอาการเล็กน้อย กินยาแพ็กซ์โลวิดรักษา
21 ก.ค. 2565

ผู้สื่อข่าวรายงานอ้างอิงทำเนียบขาวแถลงวันนี้ว่า ประธานาธิบดีโจ ไบเดน ผู้นำสหรัฐอเมริกา วัย 79 ปี มีผลตรวจเชื้อโควิด-19 เป็นบวก
“ท่านประธานาธิบดีไบเดนมีอาการป่วยเพียงเล็กน้อย โดยท่านได้รับการฉีดวัคซีนโควิด-19 ครบโดส รวมทั้งได้รับการฉีดวัคซีนบูสเตอร์ถึง 2 เข็มก่อนหน้านี้” นางแครีน ฌ็อง-ปิแอร์ โฆษกทำเนียบขาว กล่าว
ทั้งนี้ปธน.ไบเดนได้รับยาแพกซ์โลวิดเพื่อรักษาอาการป่วยจากโรคโควิด-19 และจะเข้าสู่กระบวนการกักตัวที่ทำเนียบขาว แต่ก็จะยังคงปฏิบัติภารกิจในช่วงเวลาดังกล่าว
ด้านสำนักข่าวเอพี เอเอฟพี และรอยเตอร์ รายงานว่า ทำเนียบประธานาธิบดีสหรัฐอเมริกา แจ้งว่า ประธานาธิบดีโจ ไบเดน ผู้นำสหรัฐอเมริกา ตรวจพบว่า ติดเชื้อโควิด-19 แต่มีอาการเพียงเล็กน้อยมากๆ